Уладзіслаў Мар’янавіч Дукса

Уладзіслаў Мар’янавіч Дукса () — беларускі футбаліст, паўабаронца. Трэнер клуба «Смаргонь».

 Клубная кар’ера 
Пачынаў займацца футболам у родных Солах некалькі разоў на тыдзень, калі да іх прыязджаў Майсейчанка Андрэй Іванавіч. Пасля заканчэння школы паступіў у Беларускі дзяржаўны ўніверсітэт фізічнай культуры. Неўзабаве атрымаў запрашэнне ад Андрэя Іванавіча Майсейчанкі ў «Смаргонь». Пасля заканчэння сезона 2013 года завяршыў кар’еру гульца. З’яўляецца рэкардсменам клуба па згуляных матчах у афіцыйных сустрэчах, а менавіта 342 матчы ва ўсіх турнірах.

 Трэнерская кар’ера 

Першапачаткова стаў трэнерам ДЮСШ у Смаргоні. Пазней стаў трэнерам у футбольным клубе «Смаргонь». Сезон 2021 года правёў як трэнер дублюючага складу, а таксама выконваў абавязкі галоўнага трэнера. У сезоне 2022 года стаў асістэнтам галоўнага трэнера ў асобе Ігара Трухава.

 Сям’я 
Бацька беларускі празаік і паэт Мар’ян Мікалаевіч Дукса. Сын Мацвей Дукса таксама прафесійны футбаліст.

 Зноскі